AIŠKINAMASIS RAŠTAS


DĖL SAVIVALDYBĖS TARYBOS  2009 M. GEGUŽĖS 28 D. SPRENDIMO NR. 1-33-2 „dėl VALSTYBINĖS ŽEMĖS NUOMOS IR ŽEMĖS MOKESČIŲ LENGVATŲ NUSTATYMO IR SAVIVALDYBĖS TARYBOS 2007 M. RUGPJŪČIO 30 D. SPRENDIMO NR. 1-7-20 1–10 PUNKTŲ PRIPAŽINIMO NETEKUSIAIS GALIOS“

8.12 PAPUNKČIO PAKEITIMO

2012 m. balandžio 5 d.

Panevėžys

1. Problemos esmė: Panevėžio miesto savivaldybės taryba 2009 m. gegužės 30 d. sprendimo Nr. 1-33-2  8 punkto 8.12 papunkčiu atleido daugiabučių gyvenamųjų namų savininkų bendrijas  nuo valstybinės žemės nuomos mokesčio mokėjimo. Jei daugiabučiame name neįsteigta ir Juridinių asmenų registre neįregistruota daugiabučio namo savininkų bendrija, šio namo gyventojai privalo mokėti žemės nuomos mokestį. Didžiausią dalį tokių mokėtojų sudaro AB „Panevėžio butų ūkis“ ir AB „Panevėžio būstas“ administruojamų namų gyventojai. Atsižvelgiant į tai, kad šie žemės nuomos mokesčio mokėtojai naudojasi valstybine žeme tokiomis pačiomis sąlygomis, kaip ir daugiabučių gyvenamųjų namų savininkų bendrijų nariai, siūloma atleisti nuo valstybinės žemės nuomos mokesčio mokėjimo visus asmenis daugiabučiuose (dviejų ir daugiau aukštų) gyvenamuose namuose nuosavybės teise turinčius gyvenamosios paskirties patalpas, jei nėra patvirtinto žemės sklypo plano.

2. Kaip šiuo metu sprendžiami sprendimo projekte aptarti klausimai: Parengtas ir teikiamas svarstyti Savivaldybės tarybos sprendimo projektas, kuriame siūloma  pakeisti 2009 m. gegužės 28 d. sprendimo 1-33-2  8.12 papunktį. Šiuo metu daugiabučių gyvenamųjų namų gyventojai, išskyrus daugiabučių namų savininkų bendrijų gyventojus, moka valstybinės žemės nuomos mokestį.
3. Sprendimo paėmimo būtinumo pagrindimas, kokių pozityvių rezultatų laukiama: Šiuo metu AB „Panevėžio butų ūkis“ ir AB „Panevėžio būstas“ administruoja ir renka žemės nuomos mokestį iš 129 daugiabučių namų, neturinčių namų savininkų bendrijos statuso, gyventojų. VĮ Registrų centras duomenimis Panevėžio mieste įregistruotos 646 daugiabučių namų savininkų bendrijos, t.y. didžioji dalis miesto gyventojų, gyvenančių daugiabučiuose namuose, nemoka žemės nuomos mokesčio. Šiuo Tarybos sprendimu siūloma suvienodinti gyvenamosios paskirties žemės prie daugiaaukščių gyvenamųjų namų naudojimo sąlygas.
4. Skaičiavimai, išlaidų sąmatos, finansavimo šaltiniai:  AB „Panevėžio butų ūkis“ mokestina žemės nuomos mokesčiu  83 daugiabučius namus, kuriuose nėra įsteigtos savininkų bendrijos, o AB „Panevėžio būstas“ – 46. Atlikta minėtų bendrovių 2011 m žemės nuomos mokesčio administravimo savikainos analizė ir nustatyta, kad:

 
4558 gyventojams, priskaičiuota 10505,2 Lt žemės nuomos mokesčio, t.y. 0,26 proc. nuo metinės žemės nuomos mokesčio sumos; 
 
vidutiniškai vienam mokėtojui priskaityta 2,3 Lt žemės nuomos mokesčio;

 
žemės nuomos mokesčio skola 2157,3 Lt; mokesčio nesumokėjo 1032 asmenys, iš jų 118 asmenų už savivaldybės socialinį būstą;
 
bendrovių teikiamos mokesčio administravimo paslaugos savikaina sudaro vidutiniškai 7420 Lt;


 vienam mokesčio mokėtojui vidutiniškai tenka 1,6 Lt išlaidų;

Taigi nuomos mokesčio už gyvenamosios paskirties žemę prie daugiabučių gyvenamųjų namų administravimo sąnaudos lyginant su gaunamomis pajamomis sudaro apie 70 proc. (pridedama lentelė). Žemės nuomos mokesčio skolas bendrovės išieško Teisme, o tai sudaro papildomas išlaidas.
5. Galimos neigiamos pasekmės priėmus sprendimą, kokių priemonių reikėtų imtis, kad tokių pasekmių būtų išvengta: Priėmus sprendimą neigiamų pasekmių nebus.

6. Apskundimo tvarka: Sprendimas gali būti apskundžiamas Panevėžio apygardos administraciniam teismui (Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo (Žin., 1999, Nr. 60-1645; 2006, Nr. 77-2975) nustatyta tvarka per vieną mėnesį arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo (Žin., 1998, Nr. 110-3024; 2004, Nr. 170-6238) nustatyta tvarka per vienerius metus nuo skundžiamų veiksmų padarymo ar skundžiamo sprendimo priėmimo.
7. Kieno iniciatyva parengtas sprendimo projektas. Savivaldybės administracijos Finansų ir biudžeto skyrius iniciatyva. Projektas įvertintas antikorupciniu požiūriu. 
8. Sprendimas suderintas: mero pavaduotoju P. Narkevičiumi, Tarybos sekretoriato  vyr. specialiste A. Povilauskiene, Administracijos direktore K. Vareikiene,  Teisės skyriaus vedėja                D. Svireliene, Kanceliarijos vyr. kalbos tvarkytoja D. Petruityte.

PRIDEDAMA:
1. Sprendimo projekto lyginamasis, pakeitus Savivaldybės Tarybos 2009 m. gegužės 30 d. sprendimo Nr. 1-33-1 8 punkto 8.12 papunktį, 4 lapai.


2.  UAB „Panevėžio būstas“ ir AB Panevėžio butų ūkis“ daugiabučių gyvenamųjų namų gyventojams priskaičiuotas žemės nuomos mokestis ir mokesčio skola, 2 lapai, 2 egz.
Finansų ir biudžeto 

skyriaus vedėja






Ona Chomentauskienė

